Frančesko Bartolomeo Rastrelli - Vikipēdija

# Frančesko Bartolomeo Rastrelli

### Vikipēdijas raksts

Bartolomeo Frančesko Rastrelli

Bartolomeo Frančesko (Frančesko Bartolomeo) Rastrelli (it. Bartolomeo Francesco Rastrelli; 1700, Parīze — 1771, Sanktpēterburga), slavens itāļu izcelsmes krievu arhitekts.

Visspilgtākais krievu baroka stila pārstāvis. Slavenā itāļu izcelsmes krievu skulptora Bartolomeo Karlo Rastrelli (1675—1744) dēls.

1716. gadā kopā ar tēvu, kuru uzaicināja cars Pēteris I imperatora pils būvniecībai, ierodas Sanktpēterburgā. Rastrelli arhitektūrā apvienoja eiropas baroku ar krievu tautas tradīcijām, pirmkārt jau ar nariškina stilu. Pirmais nozīmīgais pasūtījums bija bijušā Moldāvijas valdnieka Dimitra Kantemira pils būvniecība 1721. gadā.

No 1725 līdz 1730. gadam mācās, visdrīzāk, ka Italijā.

No 1730. līdz 1763. bija imperatores Annas Ivanovnas (1730 — 1740) un imperatores Elizabetes (1741 — 1762) galma arhitekts. Šai laikā uzbūvēja pilis pēc hercoga Bīrona pasūtījuma Rundālē (1736 — 1740) un Jelgavā (1738 — 1740).

Arhitekta darbības uzplaukums sākās ar imperatores Elizabetes koka vasaras nama uzbūvi Sanktpēterburgā (1741— 1744, nav saglabājies). Pēc tam sekoja daudzās pilsētas pilis un piepilsētas muižas, no kuriem slavenākās ir Voroncova pils (1749 — 1752) un Strogonova pils (1752 — 1754). No 1747 līdz 1752 nodarbojas ar Lielās pils būvniecību Pēterhofā. 1747. gadā top skice Andreja katedrālei Kijevā. 1752— 1757 Jekaterinas pils pārbūve (Carskoje Selo, patreiz - pilsēta Puškina).

Divi viņa visslavenākie darbi:

- Smoļnija klostera ansamblis (1748 — 1754), viņa pēdējais darbs. Klostera zvanu tornis, tajā laikā, bija visaugstākais Sanktpēterburgā un visā Krievijā. Imperatores nāve 1762. gadā neļāva arhitektam pabeigt iesākto.
- Ziemas pils ar tā slavenajām Jordānas kāpnēm (1754 — 1762).

Nākot pie varas Katrīnai II, Rastrelli savu posteni bija spiests pamest, jo imperatorei labāk patika klasicisma stils, baroku viņa dēvēja par "putukrējumu". Rastrelli dodas uz Kurzemi, kur uzrauga hercoga pils apdari. Dzīves pēdējos gados viņš nodarbojas ar mākslas priekšmetu tirdzniecību kopā ar itāļu antikvāriem. Dažus mēnešus pirms nāves ievēlēts Impērijas Māsklas akadēmijā. Kopš 1923. gada viņa vārdā ir nosaukts laukums Smoļnija klostera priekšā.

Saturs iegūts no "http://lv.wikipedia.org../../../f/r/a/Fran%C4%8Desko_Bartolomeo_Rastrelli_3665.html"

Kategorijas: Baroka arhitekti | Itāliešu arhitekti | Krievu arhitekti

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Deutsch
- English
- Esperanto
- Français
- Italiano
- 日本語
- Македонски
- Polski
- Русский
- Svenska
- Українська